|  |
| --- |
| **Mahalla.ba** |

Predmet: **Informacija**

Poštovani,

obraćamo Vam se sa željom za objašnjenjem situacije koja je nastala povodom objave na Vašem portalu, a koja je povezana sa požarom koji se desio u MZ Pločari Polje.

Naime, prilikom komunikacije između Vašeg portala, te sekretara Vatrogasnog društva „Fojnica“ iz Fojnice došlo je do greške, jer je sekretar izjavio da je ekipa vatrogasaca vraćena sa mjesta požara, ali bez tačno navedenih informacija sa čije strane je vraćena, te ko je naredio povratak ekipe sa mjesta požara.

Kako smo već gore naveli po prijemu dojave o požaru, vatrogasna ekipa je izašla na teren, ali obzirom da se radi o lokalitetu koji pripada Šumariji Fojnica, vatrogasna ekipa se vraća sa terena, jer Šumarija SBK posjeduje vlastitu vatrogasnu jedinicu, koja gasi ovakvu vrstu požara, Fojnički vatrogasci izlaze na intervenciju tek kada upravnik šumarije uputi poziv za to.

Po povratku u dom, vatrogasci su ostali u pripravnosti, jer poučeni prethodnim iskustvima, pogotovo jer su prije par godina učestvovali u gašenju požara na istom lokalitetu bili su skoro pa ubijeđeni da će poziv uslijediti, ali na veliku žalost poziv nije uslijedio, te požar još uvijek nije stavljen pod kontrolu.

Isto tako molimo sve građane za razumijevanje jer se radi o Cvjetnoj nedjelji, te primamo veliki broj informacija o požarima, sve te informacije obrađujemo, u stalnom smo kontaktu sa PS Fojnica, te se iskreno nadamo da ćemo se svi zajedno pridržavati mjera zabrane paljenja vatre na otvorenom prostoru izdate od strane Općinskog štaba civilne zaštite.